**3-րդ կրթական հարթակ**

**2-րդ շաբաթ**

***Նախորդ դասի ստուգում։***

**Դասասկզբյան հարց ու պատասխան աշակերտների հետ**

* **Դասը սկսել դպրոցի ուխտով։** *Անհրաժեշտության դեպքում ուխտի տեքստը նորից մեկնաբանել։*

**Նախորդ դասի ամփոփում**

* Քեզ ո՞ր քառատողը դուր եկավ: Ինչու՞:
* Գիրքը քո տունն է: Ուրիշ ի՞նչ կուզենայիր որ այնտեղ լիներ
* Ըստ «Գիրք» բանստեղծության՝ ի՞նչ է գիրքը մարդու համար: Ինչպե՞ս ես հասկանում երկրորդ քառատողը։
* Ո՞րն է քո առաջին կարդացած գիրքը։
* Ի՞նչ կլիներ, եթե գրքեր չլինեին։
* Գիրքը քո ընկերն է, ինչպե՞ս ես վերաբերվում նրան:
* Ամփոփել հետևյալ բառերի բացատրութունները․
  + *Աշխույժ- ժիր*
  + *նախշուն–սիրուն, գեղեցիկ, նախշերով զարդարված*
  + *խավար – մութ ,մթություն*
  + *հանդ – արտեր, դաշտ*
  + *ուղեկից – ճանապարհի ընկեր*
* Ամփոփել հետևյալ բառերի հոմանիշները
  + լեռ-սար
  + խելացի – խելոք, բանիմաց
  + լիքը – լցված, շատ, առատ
  + ողջ – ամբողջ, բոլոր
  + ճանապարհ - ճամփա
* Ամփոփել հետևյալ բառերի հականիշները
  + *Լույս-մութ,* Չար - բարի
  + Արթուն-քնած
  + վատ – լավ
  + գեղեցիկ – տգեղ

**Ուղղագրություն** – Կրկնել*աշխարհ, ճանապարհ, աշխույժ, նախշուն*բառերի ուղղագրությունը

**Քերականություն - Հնչյուն և տառ։** Տառը գրում ենք և կարդում, հնչյունը լսում ենք և արտասանում

* Քանի տեսակ են լինում հնչյունները:
* Քանի՞ ձայնավոր (6) և քանի՞ բաղաձայն (30) ունի հայերենը։ Որո՞նք են։
* Քանի ՞ հնչյուն և քանի տառ կա *ոզնի, ձնծաղիկ, արև, գիրք* բառերում:
* Հնչյունները լինում են երկու տեսակ՝ ձայնավոր հնչյուններ, որոնք երկար ենք արտասանում, եւ բաղաձայն հնչյուններ:
* Օրինակ՝ ոզնի բառում կա 5 հնչյուն և 4 տառ:

**Մշակույթ** – «Բարև՛, ես գիրքն եմ»։ Դասանյութն ամփոփել հետևյալ հարցերով։

* Հին ժամանակներում ինչպե՞ս էին մարդիկ գրում և ինչի՞ վրա
* Ինչպե՞ս էին մարդիկ առաջին գրքերը պատրաստում։
* Բացի քարերից ու սալիկներից, ուրիշ ինչի՞ վրա են հնում մարդիկ գրել
* Ինչպե՞ս էին կաշվից գրքեր պատրաստում։
* Երևանի Մատենադարանում պահվող ամենամեծ գիրքը ինչպե՞ս է փրկվել։

***Նոր դաս։***

* **Գյուրջինյանի, մայրենի 2,** 4-րդ էջ՝«Իմ հայ լեզու» և 5-րդ էջ «Մեսրոպ Մաշտոցին»**:**
* **Բառագիտություն** – Թեմատիկ բառերի բացատրությունները, հոմանիշներ և հականիշներ և ուղղագրական բառերի ուսուցում
* **Քերականություն** – Բառ, առարկա, գործողություն և հատկանիշ ցույց տվող բառեր։ Դրանց տրվող հարցերը։
* **Մշակույթ** – «Հայերենի առաջին ուսուցիչը»

**Գրականություն - «Իմ հայ լեզու» էջ 4 և «Մեսրոպ Մաշտոցին» էջ 5**

***Հարցեր և առաջադրանքներ առարկայի չափորոշչային նվազագույն պահանջների կատարումը ստուգելու համար.***

* Բանաստեղծուհին ինչի՞ հետ է համեմատոմ հայոց լեզուն. Ինչու՞:
* Փոքրիկը ի՞նչ երդում է տալիս իր խոստումը կատարելու համար։ Նա ի՞նչ պետք է անի:
* Ո՞վ է Մեսրոպ Մաշտոցը։ Պատմի՛ր, ի՞նչ գիտես նրա մասին:
* Կարդա բանաստեղծության այն տողերը, որոնք բնութագրում են Մեսրոպ Մաշտոցին:
* Քո ընտրությամբ՝ անգիր սովորիր բանաստեղծություններից մեկը, կամ մի հատված։
* Աշակերտները տալիս են իրենց պատասխանները։ Օրինակ` Իմ լույսն ես դու, իմ ուժն ես դու:
* Օրինակ՝ Նա երդվում է հայոց լեզուն պահել պայծառ ու հասցնել դարերից դար:
* Մեսրոպ Մաշտոցը ստեղծել է հայոցը այբուբենը 405թ-ին:
* Բացատրել հետևյալ բառերը․
* *գանձ- հարստություն*
* *հավերժ-միշտ*
* *հանճար-մեծ տաղանդ*
* *անմար-չմարող միշտ վառ մնացող*
* *հավերժական-հավերժ*
* Սովորել *հետևյալ* բառերի հոմանիշները։

  + Երդվել-աղերսել
  + Պայծառ-լուսավոր
  + Կրակ-հուր
  + Ճրագ-լույս
* Սովորել *հետևյալ բառերի հականիշները:*

  + *Հին-նոր*
  + Առաջին-վերջին
  + Բաց-փակ
  + Մեծ-փոքր

**Ուղղագրություն** – Սովորել*առաջ, առաջին, աղջիկ*բառերի ուղղագրությունը

**Քերականություն –** **բառ, առարկա, գործողություն և հատկանիշ ցույց տվող բառեր**

**Հարցեր և առաջադրանքներ՝ առարկայի չափորոշչային նվազագույն պահանջների կատարումը ստուգելու համար**.

* Ի՞նչ է բառը:
* Ի՞նչ հարցերի են պատասխանում առարկա ցույց տվող բառերը:
* Ի՞նչ հարցերի են պատասխանում գործողություն ցույց տվող բառերը:
* Ի՞նչ հարցերի են պատասխանում հատկանիշ ցույց տվող բառերը:

**Հարցերին պատասխանելու կամ առաջադրանքները կատարելու համար սովորողը պետք է իմանա․**

* **Բառը** հնչյունների այնպիսի խումբն է, որն իմաստ ունի:
* Առարկա ցույց տվող բառերը պատասխանում են ***ո՞վ, ովքե՞ր, ի՞նչ, ինչե՞ր*** հարցերին։ Օրինակ*՝* 
  + *ի՞նչ – կատու, ո՞վ – տատիկ*
  + *ինչե՞ր – կատուներ, ովքե՞ր –տատիկներ:*
* Գործողություն ցույց տվող բառերը պատասխանում են ***ի՞նչ անել, ի՞նչ լինել*** հարցերին։ Օրինակ՝
  + *ի՞նչ անել-քայլել, ի՞նչ լինել-ցրտել*:
* Հատկանիշ ցույց տվող բառերը պատասխանում են ինչպիսի՞ հարցին։ Օրինակ՝
  + վախկոտ (ինչպիսի՞) նապաստակ:

**Հանձնարարություններ**

* **Հետևյալ առարկա ցույց տվող բառեը տեղադրել համապատասխան վանդակներում։**

Գլուխ, գրիչներ, Հասմիկ, աշակերտներ, ծաղիկներ, գիրք, մայրիկ, տներ, տղաներ, աթոռ, Արա, մատիտներ, աշակերտներ

* **Հետևյալ բառեը տեղադրել համապատասխան վանդակներում։**

Խոսել, ուսուցիչ, գեղեցիկ, ուրախ, ուտել, մայրիկ, սառել, աղջիկներ, ուրախ, ուժեղ, գրքեր, Աննա, վազել, խելացի։

**Մշակույթ «Հայերենի առաջին ուսուցիչը»**

**Հարցեր և առաջադրանքներ՝ առարկայի չափորոշչային նվազագույն պահանջների կատարումը ստուգելու համար**.

Կարդալ աշխատանքային փաթոթում տուն ուղարկված «Հայերենի առաջին ուսուցիչը» դասանյութը, վերարտադրել սեփական խոսքերով և պատասխանել հետևյալ հարցերին․

* Ո՞վ է ստեղծել հայերենի այբուբենը։
* Ուրիշ ի՞նչ գիրք է գրել նա։
* Ի՞նչ է պատվիրել Մեսրոպ Մաշտոցը։
* Որտե՞ղ է գտնվում Մեսրոպ Մաշտոցի գերեզմանը։
* Ինչու՞ է կարևոր ունենալ մեր սեփական այբուբենը։
* Ինչպե՞ս կարող ենք պահպանել այն։

**Հարցերին պատասխանելու կամ առաջադրանքները կատարելու համար սովորողը պետք է կարողանա․**

* Սահուն կարդալ գրականության և մշակույթի դասանյութը և վերարտադրել սեփական խոսքերով, բնութագրել դասանյութի հերոսներին և պատասխանել դասավերջի հարցերին։
* Կարողանա առարկաները, գործողություն ցույց տվող բառերը և բնութագրող բառերն իրարից տարբերել։
* Կարողանա առարկաներին, գործողություն ցույց տվող բառերին և բնութագրող բառերին ճիշտ հարցադրումներ տալ։
* Քերականական նյութն ամրապնդել վարժությունների միջոցով և բերել օրինակներ
* Մասնակցել խմբային աշխատանքներին։